Jy blaai in die argief vir storie.
Gebreekte vensters en belastings
Oktober 27, 2012 in Belasting
Merkers:belasting, besigheid, buurman, diewe, glas, idiote, lewe, regering, steel, storie, swak werk, venster
Ek is absoluut gekant teen belastings op mense en met goeie redes ook. Ter verduideliking gebruik ek 'n storietjie…
In die dorp hoor die bakker een laatmiddag hoe 'n baksteen deur sy groot voorvenster gegooi word. Hy storm uit om die krimineel te vang wat dit gedoen het, maar die persoon is skoonveld. Sommer gou-gou staan daar 'n hele skare wat die ding beskou en bespreek. Party voel jammer vir die bakker, maar baie voel die hele episode kan darem nie net negatief wees nie.
Uit die ding gaan die glas besigheid mos nou besigheid kry en dis mos 'n goeie ding. R500 in sy sak kan mos nie sleg wees vir besigheid in die dorp nie. Die probleem is dat almal wat so redeneer eintlik idiote is. Hulle sien net die besigheid vir die glasmaker, maar nie dat die bakker graag 'n mooi pak klere wou koop nie. Hulle mis die feit dat die kleremaker nou sonder R500 se inkomste moet sit, praat nie eers van die materiaal verkoper, garingmaker en knoopmaker wat almal aan die kleremaker vooraad sou verskaf nie.
Is belastings nie maar presies dieselfde nie?
Die idiote sien net die brue, hophuise ens maar hulle sien nie die dinge wat nooit gebou kon word nie, juis omdat iemand anders effektief beroof is van sy inkomste nie. Hulle kla oor die diefstal en swak werk van die regering, maar is in effek self diewe, nog erger, diewe wat by hulle buurman en hul eie kinders ook steel.